**OSNOVNA ŠOLA KOPRIVNICA**

**ENOTA VRTEC**

**Koprivnica 2**

**8282 KOPRIVNICA**

**LETNI DELOVNI NAČRT VRTCA KOPRIVNICA**

**Šolsko leto 2020/2021**

Vstop v vrtec je enkraten dogodek. Enkraten zaradi posebnosti in edinstvenosti tega dogodka in enkraten zato, ker se dogaja resnično prvič, nikoli prej in nikoli kasneje. Torej tukaj in zdaj.

Starši, ki nam zaupajo svoje otroke, morajo predvsem zaupati vase, v svoje odločitve in stati za njimi, poslušati svoje srce. Zaupati morajo otrokom, jih »spustiti« od sebe in hkrati biti z njimi. Zaupati vrtcu, vzgojiteljicam in pomočnicam vzgojiteljic, da bodo hotele, znale in zmogle poskrbeti za otroka ...

**MISEL ZA STARŠE:**

**Osebni odnos, ki se vzpostavlja med vzgojiteljicami, otroki in starši, je za vzgojni proces ključnega pomena, zato se veselimo sodelovanja z vami in dela z vašim otrokom.**

**VIZIJA VRTCA**

**S strokovno usposobljenostjo spodbujamo ustvarjalne, samostojne in vedoželjne otroke. Razvijamo njihovo samopodobo ter krepimo pristne medsebojne odnose.**

**VREDNOTE:**

* **Prijateljstvo**
* **Igra**
* **Zaupanje**
* **Medsebojno spoštovanje**
* **Strpnost**
* **Pozitivna samopodoba**

1. **OPREDELITEV POMENA IN NAMENA DOKUMENTA**

Na podlagi 21. člena Zakona o vrtcih se z Letnim delovnim načrtom določa organizacijo in vsebino življenja in dela vrtca. Sprejme ga Svet šole.

Izhodišča za oblikovanje Letnega delovnega načrta so:

• Zakon o vrtcih,

• Zakon o vzgoji in financiranju vzgoje in izobraževanja,

• Zakon o usmerjanju otrok s posebnimi potrebami,

• Pravilnik o normativih in kadrovskih pogojih za opravljanje predšolske vzgoje

Bela knjiga o vzgoji in načrtovanju,

• Kurikulum za vrtce.

**Kurikulum za vrtce**

je nacionalni dokument, ki ima svojo osnovo v analizah, predlogih in rešitvah, ki so uokvirile koncept in sistem predšolske vzgoje v vrtcih, kot tudi v sprejetih načelih in ciljih vsebinske prenove celotnega sistema vzgoje in izobraževanja. Je dokument, ki na eni strani spoštuje tradicijo slovenskih vrtcev, na drugi strani pa z novejšimi teoretskimi pogledi na zgodnje otroštvo in iz njih izpeljanimi drugačnimi rešitvami in pristopi dopolnjuje, spreminja in nadgrajuje dosedanje delo v vrtcih.

1. **ORGANIZACIJA VZGOJNEGA DELA**

V vrtcu Metuljček Koprivnica je v šolskem letu 2020/21 v dnevno bivanje vključeno 48 otrok, ki so razporejeni v tri oddelke. Dva oddelka se nahajata v prostorih vrtca, en - polovični oddelek, pa v prostorih Osnovne šole (starejša starostna skupina).

* **Homogen oddelek** ( 1 – 2 let, 14 otrok).
* **Kombiniran oddelek** (2-4 let, 17 otrok)
* **Homogen** (4-6 let, 17 otrok)

**POSLOVNI ČAS VRTCA**

Poslovni čas vrtca je od **5.30 do 16.00**. Med 5.30 in 7.00 so skupine združene v prvem oddelku vrtca , združevati pa se ponovno pričnejo po 15.00 uri.

1. **PREHRANA**

Prehrana se pripravlja v šolski kuhinji. Imamo štiri obroke, in sicer:

* ZAJTRK (8.00 – 8.30)
* DOPOLDANSKA SADNA MALICA (med 9.30 in 10.00 uro)
* KOSILO (11.15 otroci v oddelkih vrtca, 11.20 otroci v oddelku v šoli)
* POPOLDANSKA MALICA ( po počitku, okoli 14.00 ure)

Posebno pozornost bomo posvečali kvaliteti prehrane. Pri sestavi jedilnikov bomo upoštevali različno ponudbo živil glede na letne čase. Del živil bomo dobavljali od lokalnih dobaviteljev ter delno vključevali v prehrano tudi eko izdelke**. Posebno pozornost bomo posvečali kulturi prehranjevanja, s poudarkom na samostojnosti.**

V letošnjem šolskem letu v vrtcu ni vključenega otroka z dietno prehrano. V kolikor se bo pojavila potreba po dietni prehrani, jo bomo otroku omogočili.

Dietno prehrano pripravljamo za posamezne otroke po navodilih zdravnika. Za pripravo dietnih obrokov je potrebno priložiti zdravniško potrdilo pediatra-strokovnjaka za dietetiko. Pri dietnih obrokih bomo upoštevali navodila iz dokumenta **Priporočila za medicinsko indicirane diete.**

Jedilniki so obešeni na oglasni deski v vrtcu ter na spletni strani šole.

1. **KADROVSKA ZASEDBA**

|  |  |  |
| --- | --- | --- |
| **ODDELEK** | **IME IN PRIIMEK** | **DELA IN NALOGE** |
| **HOMOGEN ODDELEK**  **1 - 2 LET**  **MEHURČKI** | Tanja PRIBOŽIČ  Alja PAVLIČ  Barbara RESNIK | vzgojiteljica  vzgojiteljica  vzgojiteljica pomočnica |
| **KOMBINIRAN ODDELEK**  **2 – 4 LET**  **PALČKI** | Martina MIKOLAVČIČ  Manca KOSTEVC  Špela VIDIC | vzgojiteljica  vzgojiteljica pomočnica  spremljevalka gibalno oviranega otroka |
| **HOMOGEN ODDELEK**  **4 - 6 LET**  **MRAVLJICE** | Tadeja BRATANIČ  Martina KRALJ | vzgojiteljica  vzgojiteljica pomočnica |

Vzgojiteljica dela neposredno v oddelku 30 ur tedensko, pomočnica vzgojiteljice pa neposredno v oddelku 35 ur tedensko.

Razlika preostalih ur do 40 ur na teden, zajema pripravo na vzgojno delo, načrtovanje in strokovno izpopolnjevanje, delo s starši, urejanje igralnice in sodelovanje pri organizaciji življenja in dela v vrtcu.

V času epidemije Covid-19 je delovni čas strokovnih delavk prilagojen potrebam v oddelku. Trudimo se, da strokovne delavke oddelke v večini pokrijejo bivanje oddelčnih otrok v vrtcu in s tem omogočijo, da se otroci med oddelki ne združujejo.

|  |  |
| --- | --- |
| **DRUGI STROKOVNI DELAVCI** | **IME IN PRIIMEK** |
| Ravnatelj | Jože IVAČIČ |
| Pomočnica ravnatelja za vrtec | Tanja PRIBOŽIČ |
| Svetovalna delavka | Veronika MATJAŠIČ |
| Organizator zdravstveno-higienskega režima | Tanja PRIBOŽIČ |
| Organizator prehrane | Natalija SALMIČ |
| Računovodstvo, tajništvo | Polonca ŽIGANTE |
| Čistilka | Milena KVENDERC |
| Hišnik | Andrej PLANINC |
| Kuharici | Brigita LUPŠE, Lidija KLAUŽAR |

1. **PREDSTAVNIKI STARŠEV ZA SVET STARŠEV**

|  |  |
| --- | --- |
| **IME IN PRIIMEK** | **ODDELEK** |
| Sanja VALENČAK | Oddelek 1-2 let, MEHURČKI |
| Tjaša ZIDAR | Oddelek 2-4 let, PALČKI |
| Doroteja KOZMUS | Oddelek 4-6 let, MRAVLJICE |

1. **PREDSTAVNIK STARŠEV ZA SVET ZAVODA**

|  |  |
| --- | --- |
| **IME IN PRIIMEK** | **ODDELEK** |
|  |  |

1. **DELOVNI ČAS STROKOVNIH DELAVK**

|  |  |  |
| --- | --- | --- |
| **IME IN PRIIMEK** | **DELOVNO MESTO** | **DELOVNI ČAS** |
| Tanja PRIBOŽIČ | vzgojiteljica, pom. ravnatelja | 7.00 – 14.00 ali 7.30 – 14.30 |
| Tadeja BRATANIČ | vzgojiteljica | 7.00 – 14.00 |
| Martina MIKOLAVČIČ | vzgojiteljica | 7.00 – 14.00 ali 8.00 – 15.00 |
| Alja PAVLIČ | vzgojiteljica | 7.30 – 14.45 ali 7.45 – 15.00 |
| Manca KOSTEVC | vzg. pomočnica | 5.30 – 13.00 ali  8.30 - 16.00 |
| Barbara RESNIK | vzg. pomočnica | 5.30 – 13.00 ali  8.30 - 16.00 |
| Martina KRALJ | vzg.pomočnica | 7.45 – 15.15 |
| Špela VIDIC | Vzg.pomočnica na delovnem mestu Spremljevalka gibalno oviranega otroka | 7.00 – 15.00 |
| Veronika MATJAŠIČ | svetovalna služba | Torek in četrtek  6.00 – 14.00 in 6.00 – 12.00 |

1. **PREDNOSTNI NALOGI VRTCA**

* **Z gibanjem do zdravja**
* **Razvoj bralne kulture in govorne zmožnosti** – spodbujanje staršev k prebiranju knjig skupaj z otrokom in pripovedovanja ob ilustracijah
* **V sožitju z naravo**

1. **PROJEKTI VRTCA** se nanašajo prednostne naloge vrtca:

* **Mali sonček**

Z gibanjem otrok zaznava in odkriva svoje telo, preizkuša, kaj telo zmore, doživlja veselje in ponos ob razvijajočih se sposobnostih in spretnostih ter gradi zaupanje vase. Gibanje daje otroku občutek ugodja, varnosti, veselja, skratka dobrega počutja.

Otrok z različnimi dejavnostmi v zaprtem prostoru in na prostem razvija gibalne in funkcionalne sposobnosti ter postopno spoznava in usvaja osnovne prvine različnih športnih zvrsti.

V okviru malega sončka bosta na ravni vrtca organizirana dva popoldanska pohoda namenjena staršem in otrokom. Izvedba prvega bo v jesenskem obdobju, drugi pa bo izveden v spomladanskem obdobju.

V letošnjem šolskem letu želimo otrokom predstaviti čim več športnih dejavnosti, ki se odvijajo v naši okolici. V vrtec bomo tekom šolskega leta povabili športnike, ki nam bodo predstavili različne športe, nekatere športne discipline pa si bomo ogledali tudi izven našega vrtca.

* **Predšolska bralna značka**

Predšolska bralna značka v praksi potrjuje, da družinsko branje vpliva na otrokovo pismenost in kasnejše uspešnejše učenje branja, predvsem pa poglablja čustvene vezi med starši in otroki. Tako spodbuja tudi starše, ki sami ne berejo, da spremenijo svoje navade in začnejo užitek branja spoznavati skupaj s svojimi otroki. Statistike kažejo, da le tretjina staršev bere z otroki, zato je program bralne značke še kako dobrodošel že v vrtcih.

* **Živimo z naravo**

Enkrat tedensko obiskati gozd ali obrobje gozda bo naše vodilo skozi celotno šolsko leto. Gozd bodo od začetka obiskovali starejši otroci, v pomladanskem času pa se bomo potrudili, da bo v projekt vključen že celoten vrtec.

Narava nam nudi obilo možnosti za raziskovanje, igranje in odkrivanje novega.

Prav tako je gozd odličen poligon za naravne oblike gibanja. Vzgojitelji lahko v gozdu izvajamo vsa področja kurikula. V gozdu lahko prepevamo, plešemo, ustvarjamo štejemo. Jeseni opazujemo spreminjajoči gozd, iščemo jesenske plodove, spoznavamo in nabiramo gobe. V dogovoru z lovci in gozdarji si bomo gozd ogledali tudi z njihovega zornega kota.

* **Otrokova osebna mapa**

Otrokova mapa je zbirka gradiv in del posameznika, ki kažejo njegov napredek in dosežke na posameznih področjih, v določenem času.

Otrokova mapa bo sistematično spremljala otrokov razvoj, pomagala pri načrtovanju in iskanju strategij za posameznega otroka.

Staršem nudi vir informacij.

V otrokovo mapo bodo vključeni različni izdelki otrok z njihovimi komentarji in komentarji vzgojiteljic, fotografije, opažanja, izjave otrok. Otrokove mape bomo vodile v vseh oddelkih vrtca.

* **Projekti, ki bodo razpisani tekom šolskega leta**

1. **OBOGATITVENE DEJAVNOSTI**

So načrtovane dejavnosti, ki sodijo v izvedbeni kurikul vrtca, vendar so načrtovane kot popestritev osnovnega programa. Načrtujemo jih strokovne delavke vrtca. Pri načrtovanju upoštevamo interese staršev in vrtca, pri načrtovanju sodelujemo tudi s šolo. Načrtovane so v času predpisane delovne obveznosti, izjemoma tudi v popoldanskem času (nastopi, pohodi…).

Nekatere dejavnosti so lahko tudi plačljive, predvsem, če so vezane na dejavnosti izven okoliša vrtca (avtobusni prevoz, predstave).

V LDN vrtca Koprivnica so vpisane dejavnosti, ki jih načrtujemo za celotno šolsko leto. Izpeljava le teh bo odvisna od poteka in navodil glede Co-Vid 19.

|  |  |  |
| --- | --- | --- |
| **DEJAVNOST** | **ČAS** | **ZADOLŽITEV** |
| OBISK VALVASORJEVE KNJIŽNICE KRŠKO | Marec 2021 | Martina MIKOLAVČIČ |
| OBISK REŠEVALNE POSTAJE KRŠKO | Marec 2021 | Martina MIKOLAVČIČ |
| TRADICIONALNI SLOVENSKI ZAJTRK | November 2020 | Vzgojiteljice v oddelkih |
| PREDPRAZNIČNA PREDSTAVA NA SENOVEM | December 2020 | Tanja PRIBOŽIČ |
| OBISK DEDKA MRAZA | December 2020 | Manca KOSTEVC |
| SODELOVANJE Z ZDRAVSTVENO IN ZOBOZDRAVSTVENO SLUŽBO Z KRŠKO | Celotno šolsko leto | Vzgojiteljice po oddelkih |
| ZBIRALNA AKCIJA ODPADNEGA PAPIRJA | Oktober, maj | Tanja PRIBOŽIČ |
| POHOD NA GRAD PODSREDA | Maj 2021 | Martina MIKOLAVČIČ  Tadeja BRATANIČ |
| OBISK MINI CITY | Maj 2021 | Tadeja BRATANIČ |

1. **NADSTANDARDNI PROGRAM**

|  |  |  |
| --- | --- | --- |
| OBISK KULTURNEGA DOMA KRŠKO IN OGLED PREDSTAVE | GLEDE NA IZBOR IZ PONUDBE | Tanja PRIBOŽIČ |
| ROLANJE | April ali maj 2021 | SD Sporti |
| PRILAGODITEV NA VODO | Junij 2021 | Tanja PRIBOŽIČ |

1. **SODELOVANJE S STARŠI**

|  |  |  |
| --- | --- | --- |
| **OBLIKA SODELOVANJA** | **ČAS** | **IZVAJALCI** |
| ODDELČNI RODITELJSKI SESTANEK | September 2020  Maj 2021 | Tanja PRIBOŽIČ  Martina MIKOLAVČIČ  Tadeja BRATANIČ  Alja PAVLIČ |
| INDIVIDUALNI POGOVORI | dogovor glede na oddelek | Tanja PRIBOŽOČ  Alja PAVLIČ  Tadeja BRATANIČ  Martina MIKOLAVČIČ |
| OBISK DEDKA MRAZA, | December 2020 | Manca KOSTEVC |
| PRIREDITEV OB MATERINSKEM DNEVU | Marec 2021 | Vse strokovne delavke |
| ZAKLJUČEK | maj, junij 2021 | Vse strokovne delavke |
| SODELOVANJE S STRAŠI V DOGOVORJENI OBLIKI ZA USPEŠNO IZVEDBO LDN-JA | celo šolsko leto | Vse skupine |

Sodelovanje s starši je pomemben vidik kakovosti predšolske vzgoje. Starši in strokovni delavci izmenjujemo izkušnje o otroku in njegovem razvoju vsa leta otrokovega bivanja v vrtcu. V medsebojnem sodelovanju lahko bolje spoznamo vzgojne postopke v družini in v vrtcu, jih bolje usklajujemo in se skupaj odločamo o tem, kaj je najboljše za otroke. Prednost dajemo odprtemu dialogu ter si prizadevamo za pogoste stike s starši v okviru različnih oblik sodelovanja.

Pri odnosu med vrtcem in starši je pomembna delitev odgovornosti in upoštevanje pristojnosti.

1. **SODELOVANJE Z OKOLJEM**

|  |  |  |
| --- | --- | --- |
| **OBLIKA SODELOVANJA** | **ČAS** | **KDO** |
| OBISKI KMETIJ, SADOVNJAKOV | celo šolsko leto | Vsi oddelki |
| SODELOVANJE Z MATIČNO ŠOLO | celo šolsko leto | vsi oddelki |
| SODELOVANJE z ETRŠ BREŽICE | Nudenje pedagoške prakse glede na potrebe. | Po potrebi |
| SODELOVANJE Z OBČINO USTANOVITELJICO | celo šolsko leto | vsi oddelki |
| SODELOVANJE Z OKOLIŠKIMI VRTCI | celo šolsko leto | vsi oddelki |
| SODELOVANJE Z VALVASORJEVO KNJIŽNICO | celo šolsko leto | vsi oddelki |
| SODELOVANJE Z ZD KRŠKO | celo šolsko leto | vsi oddelki |

1. **DELOVNE OBVEZNOSTI STROKOVNIH DELAVK**

**Opis dela vzgojitelja**

* Izvajanje neposrednega dela z otroki v dnevnem varstvu
* Oblikovanje letnik, tedenskih in dnevnih priprav na vzgojno delo ter evalvacije
* Izdelovanje didaktičnih pripomočkov, igrač in drugih izdelkov za neposredno vzgojno delo
* Sodelovanje v strokovnih organih in aktivih zavoda
* Sodelovanje s starši in svetovalno službo
* Izpolnjevanje predpisane dokumentacije
* Organizacija in sodelovanje pri organiziranju prireditev, akcij in drugih srečanj
* Opravljanje mentorstva pripravnikom
* Opravljanje drugih del po navodilu vodje ali ravnatelja

**Opis dela vzgojiteljice pomočnice**

* Pomoč pri izvajanju vzgoje in varstva otrok v dnevnem varstvu
* Izvajanje varstva v jutranjem in dopoldanskem varstvu
* Soudeležba pri oblikovanju priprav na neposredno delo vzgojiteljice
* Izdelovanje igral, didaktičnih pripomočkov in drugih izdelkov za neposredno delo
* Sodelovanje v strokovnih aktivih zavoda
* Izpolnjevanje predpisane dokumentacije
* Pomoč vzgojiteljici pri oblikah sodelovanja s starši
* Skrb za čistočo in urejenost okolice
* Opravljanje del, ki so nujno potrebna za funkcioniranje skupine (menjava posteljnine, razkuževanje igrač, aktivno sodelovanje pri razdeljevanju hrane in počitku otrok,…)

Vzgojiteljice, pomočnice vzgojiteljic in vodja vrtca se sestajajo na strokovnih aktivih, udeležujejo se vzgojiteljskih zborov, strokovnih predavanj…

**Opis del pomočnice ravnatelja za vrtec**

* Organizacija življenja in dela v vrtcu
* Skrb za nemoteno delo v vrtcu
* Sodelovanje v komisiji za sprejem otrok v vrtec
* Sistemizacija za naslednje šolsko leto
* Časovna razporeditev dela strokovnih delavk
* Spremljanje realizacije dela strokovnih delavk
* Organizacija tekočega dela vrtca
* Urejanje nadomeščanja odsotnosti delavk
* Priprava letnega delovnega načrta vrtca
* Priprava publikacije vrtca
* Sodelovanje s starši
* Obvestila staršem
* Govorilne ure za starše
* Spletna pošta
* Povezovanje vrtca s šolo in okoljem
* Sodelovanje in usklajevanje programa vrtca s programom šole
* Sodelovanje z občino in drugimi dejavniki iz okolja za skupne cilje
* Pedagoško vodenje vrtca
* Sodelovanje na strokovnih aktivih strokovnih delavcev vrtca
* Spremljanje vzgojno-varstvenega dela v oddelkih
* Priprava predlogov za razvoj dejavnosti v vrtcu
* Posvetovanja, izobraževanja
* Sodelovanje na aktivih pomočnic ravnateljev vrtcev
* Udeležba na posvetih za vodstvene delavce vrtca

1. **DOKUMENTACIJA V VRTCU**

* Dokumentacija, ki jo vodi pomočnica ravnatelja za vrtec
* Letni delovni načrt vrtca
* Poročilo o uresničevanju letnega delovnega načrta
* Mapa z vpisnimi listi otrok, vključenih v vrtec
* Evidenca vpisanih in vključenih otrok
* Prisotnosti na delu
* Dopisi občine, ministrstva
* Načrti ostalih dejavnosti v vrtcu
* Zapisniki roditeljskih sestankov, konferenc, sveta staršev
* Dokumentacija vzgojiteljice
* Imenik vključenih otrok v oddelek
* Dnevnik dela za vsak dan
* Letna vsebinska priprava oddelka
* Analiza dela po oddelkih
* Osebne mape otrok, ki so vključeni v svetovanje
* Vsebinsko pripravo in analizo za obdobje

1. **ZADOLŽITVE STROKOVNIH DELAVK**

|  |  |
| --- | --- |
| **ZADOLŽITVE** | **IME IN PRIIMEK** |
| VSAKODNEVNI PREGLED OTROŠKEGA IGRIŠČA | Martina MIKOLAVČIČ, Barbara RESNIK (tedenska menjava) |
| UREJENOST KABINETA | Vse strokovne delavke |
| UREJENOST GARDEROBE STROKOVNIH DELAVK | Vse strokovne delavke |
| UREJENOST VHODA, OTROŠKE GARDEROBE | Delavka, ki odpira vrtec. |
| ČISTOČA ŽOG, POGANJALCEV | Vse strokovne delavke |
| VRTČEVSKA KNJIŽNICA | Manca KOSTEVC |
| KRONIKA VRTCA | Alja PAVLIČ |
| FOTOGRAFIJE | Po oddelkih |

1. **STROKOVNO IZOBRAŽEVANJE**

|  |  |  |
| --- | --- | --- |
| **NASLOV IZOBRAŽEVANJA** | **KDAJ** | **KDO** |
| Prehod iz naziva Vaditelj v Učitelj plavanja | November 2020 | T.Pribožič |
| Sodobni izzivi vrtca | Januar 2021 | 1. Pavlič |
|  |  |  |
|  |  |  |

1. **IZOBRAŽEVANJA ZA STARŠE**

* V šolskem letu **2020-2021** bodo starši lahko prisluhnili predavanjema, ki bosta izvedena na naši šoli:

**KAKO VZGAJATI V SODOBNEM ČASU**,

Izvajalka Melita Zagorc Vegelj, 17.11.2020

**KADAR SE V VZGOJI ZALOMI-DISCIPLINIRANJE NAMESTO KAZNOVANJA,**

Izvajalka Mateja Petric, 19.1.2021

1. **ZDRAVSTVENO – HIGIENSKI REŽIM V VRTCU**

Zdravstveno-higienski režim izvajamo v vrtcu z upoštevanjem zakonskih predpisov, navodil in priporočil strokovnih institucij ter internih navodil, dogovorov in sklepov.

**V času epidemije virusa CoVID-19 se opiramo na priporočila, ki jih je izdal NIJZ (Higienska priporočila za vrtce v času epidemije COVID-19).**

V vrtcu si vsi zaposleni odgovorno prizadevamo za ustvarjanje pogojev zdravega življenja. V vzgojno izobraževalno delo vnašamo tak vzorec življenja in dela, ki razvija vrednote v smislu navad, ki so potrebne za zdrav način življenja. Ta vzorec poleg zdrave prehrane zajema tudi življenjski prostor, v katerem živimo in sam stil življenja, ki je naravnan zdravju prijazno.

Zagotavljamo zdravo okolje, v katerem živi otrok, dobro higieno prostorov, higieno igrač in materiala za vzgojno delo. Otroke vzgajamo na način, kot ga predpisuje kurikulum na področju narave in drugih področij ter priporočil ekološke vzgoje.

Poskrbimo za veliko bivanja in gibanja zunaj, skrbimo za preprečevanje širjenja nalezljivih bolezni.

Upoštevamo strokovna načela HACCAP in jih izvajamo z namenom, da zagotovimo varno, uravnoteženo in pestro hrano.

Pripravila:

Tanja PRIBOŽIČ Jože IVAČIČ

pomočnica ravnatelja za vrtec Ravnatelj